CELEX: 22011D0104
Language: lv
Date: 2011-09-30 00:00:00
Title: EEZ Apvienotās komitejas Lēmums Nr. 104/2011 ( 2011. gada 30. septembris ), ar ko groza EEZ līguma XIII pielikumu (Transports) un 37. protokolu (kurā ir 101. pantā paredzētais saraksts)

1.12.2011   
            
            
               LV
            
            
               Eiropas Savienības Oficiālais Vēstnesis
            
            
               L 318/42
            
         EEZ APVIENOTĀS KOMITEJAS LĒMUMS
   Nr. 104/2011
   (2011. gada 30. septembris),
   ar ko groza EEZ līguma XIII pielikumu (Transports) un 37. protokolu (kurā ir 101. pantā paredzētais saraksts)
   EEZ APVIENOTĀ KOMITEJA,
   ņemot vērā Līgumu par Eiropas Ekonomikas zonu, kurā grozījumi izdarīti ar Protokolu, ar ko pielāgo Līgumu par Eiropas Ekonomikas zonu, turpmāk “Līgums”, un jo īpaši tā 98. pantu,
   tā kā:
   
               (1)
            
            
               Līguma XIII pielikums tika grozīts ar EEZ Apvienotās komitejas 2011. gada 19. jūlija Lēmumu Nr. 90/2011 (1).
            
         
               (2)
            
            
               Līguma 37. protokols tika grozīts ar EEZ Apvienotās komitejas 2011. gada 1. jūlija Lēmumu Nr. 76/2011 (2).
            
         
               (3)
            
            
               Līgumā jāiekļauj Eiropas Parlamenta un Padomes 2010. gada 7. jūlija Lēmums Nr. 661/2010/ES par Savienības pamatnostādnēm Eiropas transporta tīkla attīstībai (3).
            
         
               (4)
            
            
               Ar Lēmumu Nr. 661/2010/ES atceļ Eiropas Parlamenta un Padomes Lēmumu Nr. 1692/96/EK (4), kas ir iekļauts Līgumā un kas attiecīgi jāsvītro no Līguma.
            
         
               (5)
            
            
               Lai Līgums darbotos nevainojami, Līguma 37. protokols ir jāpaplašina, lai iekļautu Eiropas Transporta tīkla komiteju, kas izveidota ar Lēmumu Nr. 661/2010/ES,
            
         IR PIEŅĒMUSI ŠO LĒMUMU.
   1. pants
   Līguma XIII pielikuma 5. punkta tekstu (Eiropas Parlamenta un Padomes Lēmums Nr. 1692/96/EK) aizstāj ar šādu:
   “32010 D 0661: Eiropas Parlamenta un Padomes 2010. gada 7. jūlija Lēmums Nr. 661/2010/ES par Savienības pamatnostādnēm Eiropas transporta tīkla attīstībai (OV L 204, 5.8.2010., 1. lpp.).
   Lēmuma noteikumus saskaņā ar šo Līgumu pielāgo šādi:
   
               a)
            
            
               lēmuma 8. panta 1. punktā vārdus “un piemērojot Direktīvas 92/43/EEK un 2009/147/EK” nepiemēro EBTA valstīm;
            
         
               b)
            
            
               lēmuma 13. panta 5. punkta b) apakšpunktā vārdus “Līguma par Eiropas Savienības darbību 107. un 108. pantu” aizstāj ar vārdiem “Līguma 61. un 62. pantu”;
            
         
               c)
            
            
               lēmuma 21. pantā pievieno šādu punktu:
               “3.   EBTA valstis pilnībā piedalās komitejā, kas izveidota saskaņā ar 1. punktu, izņemot balsstiesības.”;
            
         
               d)
            
            
               EBTA valstīm nepiemēro 25. panta 1. punktu.”
            
         2. pants
   Līguma 37. protokola 4. punkta tekstu (Eiropas Transporta tīkla komiteja) aizstāj ar šādu:
   
      “Eiropas Transporta tīkla komiteja (Eiropas Parlamenta un Padomes Lēmums Nr. 661/2010/ES).”
   
   3. pants
   Lēmuma Nr. 661/2010/ES teksts islandiešu un norvēģu valodā, kas jāpublicē Eiropas Savienības Oficiālā Vēstneša EEZ papildinājumā, ir autentisks.
   4. pants
   Šis lēmums stājas spēkā 2011. gada 1. oktobrī, ja EEZ Apvienotajai komitejai ir sniegti visi paziņojumi saskaņā ar Līguma 103. panta 1. punktu (5).
   5. pants
   Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.
   
      Briselē, 2011. gada 30. septembrī
      
         
            EEZ Apvienotās komitejas vārdā –
         
            priekšsēdētājs
         
         Kurt JÄGER
      
   
   
      (1)  OV L 262, 6.10.2011., 62. lpp.
   
      (2)  OV L 262, 6.10.2011., 33. lpp.
   
      (3)  OV L 204, 5.8.2010., 1. lpp.
   
      (4)  OV L 228, 9.9.1996., 1. lpp.
   
      (5)  Konstitucionālās prasības nav norādītas.